संपर्क समाधान पोर्टल जनसुनवाई की शिकायतों को प्राथमिकता दें
पंचायतसमिति सभागार में गुरुवार को जन अभियोग एवं सतर्कता समिति की बैठक एसडीएम अजय आर्य की अध्यक्षता में हुई।
बैठक में विभिन्न विभागों ने अलग-अलग समय में शहर की सड़कें तोड़ने के मामले में एसडीएम ने जलदाय विभाग, विद्युत विभाग, नगरपरिषद आपणी योजना के अधिकारियों से सामूहिक रुप से एक साथ किसी कार्य को किए जाने के कार्य तैयार करने का प्रस्ताव रखा। एसडीएम ने ब्लाक लेवल के सभी अधिकारियों से संपर्क समाधान पोर्टल जनसुनवाई की प्राप्त शिकायतों के निस्तारण में गंभीरता बरतने के निर्देश दिए। उन्होंने कहा कि संपर्क समाधान पोर्टल पर डाली गई शिकायत के बारे में वस्तु स्थिति के बारे में जानकारी लेकर उचित समाधान करें। संपर्क समाधान पोर्टल जनसुनवाई में दर्ज की गई शिकायतों का जिला एवं प्रदेश स्तर के अधिकारियों द्वारा लगातार मॉनीटरिंग की जाती है। काम में लापरवाही बर्दाश्त नहीं किए जाने की चेतावनी भी दी। बैठक में गुडावड़ी सरपंच महेंद्र ढुकिया, भाजपा देहात अध्यक्ष महावीरसिंह, तहसीलदार सुशील कुमार सैनी, बीडीओ मनोज कुमार, डीएसपी सुखविंद्रपालसिंह, आयुक्त नगरपरिषद बाबूलाल, एईएन रामेश्वरलाल चौधरी सहित अन्य विभागों के अधिकारी उपस्थित थे।
hin_Deva hin_Deva hin_Deva